Cuneiform Tablet TC 2 7
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma PUZUR₄-a-šùr-ma i-na ša-nim u₄-mì-im ša DINGIR-ma-lik e-ru-ba-ni ṭup-pé-e a-ni-ú-tim ú-lá-pí-ta-kum KÙ.BABBAR ap-kà DINGIR-ma-lik ub-lam a-šu-mì AN.NA ša ta-áš-pu-ra-ni AN.NA 13 GÍN.TA ú šu-uq-lúm za-ku-tum lá-šu ANŠE ù 20 bu-tù-uq-tum i-na ki-kam-lim ša-am-ú e-ru-bu-nim-ma AN.NA ni-ša-am-ma i ba-tí-qí-im pá-nim-ma nu-šé-ba-lá-kum a-na KÙ.BABBAR ša šé-pí-a ki-ma AN.NA ba-at-qú-ni mì-ma AN.NA ú-lá áš-a-am AN.NA e-ra-ba-ma a-ša-a-ma iš-tí AN.NA-ki-kà a-ba-kà-kum ú ší-mu-um ša a-ki-dí-e šu-ma i-ta-áš-ra-am ša KÙ.BABBAR 1 ma-na a-ša-a-am a-na ku-ta-ni ša ta-áš-ta-na-pá-ra-ni ša-ap-tum šu-ur-bu-i-tum lá-šu 1 TÚG kà-ab-tám i-na ma-ḫi-ri-im ni-ša-a-ma nu-šé-ba-lá-kum ra-qá-tum lá-šu ri-ig-li ú sú-lu-pí KI šu-IŠTAR ú-šé-ba-lá-kum ta-áš-pu-ra-am um-ma a-ta-ma mì-ma i pí um-mì-a-ni-a ta-ša-me-ú-ni uz-ni pí-té ta-zi-im-tum mì-ma lá-šu li-ba-kà ša-ni-a-tám mì-ma lá ú-ba-lam a-dí ša e-lá um-ma šu-ḫu-bu-ur-ma mì-šu-um KÙ.BABBAR a-šar ša-ni-im ú-šé-ri-ib